Доьшур вай хIинца , цу хьокъехь сийлахьчу КъорIано дуьйцург а. Вай динчу гочдарца; "ХIай, шайга йоза кхаьчнарш, ма-била шайн динан дозанел а ара, ма-дийца Дэлах бакъдерг бен, Масиахь Iйиса Марьяман кIант, Дала ваитинарг а, Цо Марьямана чу диллина дош а ду: Иза - Iа ю, Дэлера схьайогIу ....(4-17) бохучу барамехь хуьлуш долучу. Оцу аятан маьIница кхузахь чекхдаьлла лорур вай, "Iйи + са - пе (й) + ха + Мар" (а.с.) бохучу аларах вай дина и шалха тидарш а. Ткъа хIинца лаха хьовсур вай, Iйисайн (а.с,) ненан Мариян цIеран къайле а. Цуьнан маьIна вайна атта гучадолу, нагахь вай хIинца дийциначу "Мар" бохучу дашах пайда а оьцуш, "Мари я" бохучу барамехь вай иза екъахь. Масала; "Мария хьенан ю" боху хаттар вай кхузахь хIоттадича, цунна жоп вайна карор дара, оцу цIарна шена чохь, шен маьIна; "Мари я" бохучу хьесапехь а хуьлуш. Вуьшта дийцича, ширачу арамейн -нохчийн маттара; " Дала къастинарг ю", "Дела я (ю)" бохург ду иза. Ша гIазакхийн маттахь аьлча; "избранная Господом" бохург а долуш.